**Rada školy pri Materskej škole, Kollárova 23, 903 01 Senec**

**Výročná správa o činnosti rady školy za rok 2020**

Rada školy je ustanovená podľa § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Podľa daného zákona je rada školy iniciatívny a poradný orgán, ktorého poslaním je vyjadrovať a presadzovať verejné záujmy, záujmy žiakov, rodičov a zamestnancov školy v oblasti výchovy a vzdelávania. Zároveň má rada školy plniť funkciu verejnej kontroly.

Rada školy pri MŠ, Kollárova 23, 903 01 Senec má 11 členov. V priebehu roka 2020 neprišlo k zmene v zložení rady školy:

|  |  |
| --- | --- |
| 1. Mgr. Ľubomíra Kubiňáková | za pedagógických zamestnancov |
| 2. Bc. Dana Lisoňová | za pedagógických zamestnancov |
| 3. Scarlett Balažová | za nepedagogic. zamestnancov |
| 4. Michal Kašík | za rodičov |
| 5. Dana Labudová | za rodičov |
| 6. Monika Horecká | za rodičov |
| 7. JUDr. Peter Palasiewicz | za rodičov |
| 8. Ing. Edita Poizlová | za zriaďovateľa |
| 9. Ing. Gabriela Rebrošová | za zriaďovateľa |
| 10. Mgr. Alžbeta Vinczeová | za zriaďovateľa |
| 11. Ing. Ján Maglocký | za zriaďovateľa |
| **Hostia :** |  |
| 12 Mgr. Eva Jonášová | riaditeľka MŠ |

**Zasadnutie rady školy sa uskutočnilo dňa 02.02.2020**

**Zasadnutie rady školy sa uskutočnilo dňa 24. 9. 2020**

* + Na tomto zasadnutí predsedníčka rady školy predniesla členom RŠ výročnú správu o činnosti RŠ za rok 2019. Rada školy pri  MŠ mala 11 členov a počas kalendárneho roka 2020 sa konalo tri zasadnutia. Predložená podrobná výročná správa je súčasťou dokumentácie RŠ.
  + Riaditeľka školy Mgr. Eva Jonášová informovala členov rady školy o kritériách prijatia detí do MŠ .
  + V ďalšom bode programu zasadnutia riaditeľka informovala členov rady školy, že vyhodnotenie výchovno-vzdelávacích výsledkov  MŠ školský rok 2019/2020 bude prezentovať až v septembri 2020. V stručnej analýze činnosti školy za uplynulé obdobie konštatovala kladné a pozitívne stránky VVČ, pokroky v spolupráci s inými inštitúciami podieľajúcich sa na výchove a vzdelávaní deti PV, materiálno - technické zabezpečenie výchovno-vzdelávacieho procesu. Riaditeľka školy zároveň informovala o počte zapísaných detí do materskej školy. Zároveň konštatovala, že do základnej školy boli prijaté deti v počte 72 a odklad ŠD 11 detí.
  + Riaditeľka školy zároveň informovala o plnení plánu práce školy v školskom roku 2019/2020. Do marca 2020 sa plány plnili priebežne podľa stanovených termínov. Po prerušení vyučovania z dôvodu pandémie COVID-19 sa nemohli zrealizovať všetky akcie a aktivity, ktoré boli naplánované. Počas tohto obdobia pedagógovia školy realizovali dištančné vzdelávanie cez internet.
  + V rámci diskusie informovala riaditeľka školy Eva Jonášová, že sa na školskom dvore pribudne nový hrový prvok rozvíjajúci koordináciu pohybu. Upozornila na nutnosť výmeny oplotenia školy. Do školskej jedálne sa zakúpil konvektomat ako aj nové nerezové stoly.
  + Členovia rady školy sa zapojili do diskusie ohľadom zvýšenia bezpečnosti detí a pedagógov na škole. Michal Kašík navrhol, že jedným z riešení, ako zabezpečiť bezpečnosť na škole by bol systém „elektronického vrátnika“, kde by do pavilónov školy nemohli vstupovať nepovolané osoby.

**Záverečné zhodnotenie činnosti rady školy**:

V roku 2020 rada školy realizovala svoje aktivity v spolupráci s vedením školy, so zriaďovateľom a v úzkej spolupráci s rodičmi detí ako aj so zamestnancami školy. Rada školy nemusela v danom roku riešiť žiadne sťažnosti, podnety a žiadosti. Činnosť rady školy bola značne obmedzená z dôvodu  celosvetovej pandémie koronavírusu COVID-19.

    Zápisnicu zapísala : Bc. Dana Lisoňová

    Zapisovateľka rady školy

Zápisnicu schválila : Scarlett Balážová, predseda rady školy